Els Wallabies van arribar a Gal·les 1999 amb jugadors com George Gregan, Chris Latham, Matt Burke i el mateix Larkham. Van guanyar el seu grup còmodament davant Romania, els XV del trèvol i USA ("Bernie" va aconseguir un assaig). En quarts de final van superar a l'amfitrió Gal·les 9-24, després a les semifinals es van enfrontar al campió vigent Sud-àfrica, en un partit molt parell que va acabar en empat a 18 i va haver de jugar-se el temps extra. Larkham s'havia lesionat el genoll dret i tenia problemes de visió, el partit estava empatat 21-21 quan Gregan va passar la pilota al 10 i aquest va xutar un drop a gol de 48 metres, un cop de càstig de Burke definiria el partit 21-27. Finalment els Wallabies van vèncer 35-12 a França i es van consagrar campions del món per segona vegada en la seva història, sent la primera selecció a aconseguir-ho. Quatre anys més tard els campions del Món jugaven a casa, a Austràlia 2003 i mostraven un gran nivell de joc, de l'altre hemisferi venia el XV de la rosa que havia aconseguit el Gran eslam al Torneig de les Sis Nacions de 2011 i mostrava un gran nivell, per la qual cosa no va ser sorpresa que en la final, s'enfrontessin australians i anglesos. En una de les finals més recordades, decidida a la mort súbita, Jonny Wilkinson va convertir el drop que va derrotar als Wallabies a casa per 17-20 i va consagrar com a campiona del món a Anglaterra. Tristament Larkham només va jugar un partit en el seu últim mundial a França 2007, ja que es va lesionar en el primer dels Wallabies en aquell mundial.